ผู้ใช้:Phisite/อย่าโจมตีผู้อื่นเป็นการส่วนตัว - วิกิพีเดีย

# ผู้ใช้:Phisite/อย่าโจมตีผู้อื่นเป็นการส่วนตัว

### จากวิกิพีเดีย สารานุกรมเสรี

< ผู้ใช้:Phisite

หมายเหตุ : ทดลองแปลใหม่จาก en:Wikipedia:No personal attacks โปรดเทียบกับ วิกิพีเดีย:อย่าว่าร้ายผู้อื่น

ใจความสำคัญของนโยบายข้อนี้ :
ไม่มีข้ออ้างหรือคำแก้ตัวใด ๆ หากคุณโจมตีผู้เขียนวิกิพีเดียไม่ว่าผู้หนึ่งผู้ใดเป็นการส่วนตัว อย่าทำเช่นนั้นเด็ดขาด ข้อนี้ถือเป็นความรับผิดชอบของทุกคนเพื่อบำรุงรักษาชุมชนวิกิพีเดียให้ยั่งยืนต่อไป

อย่าโจมตีบุคคลอื่นเป็นการส่วนตัวไม่ว่าที่ใดในวิกิพีเดีย พึงออกความเห็นเกี่ยวกับเนื้อหา มิใช่เกี่ยวกับตัวผู้เขียนเนื้อหานั้น การโจมตีผู้อื่นไม่ช่วยให้คุณสื่อประเด็นของคุณออกมาได้ ทั้งยังทำร้ายชุมชนวิกิพีเดียและกีดกันผู้ใช้คนอื่นจากการร่วมกันสร้างสารานุกรมที่มีคุณภาพ

## [แก้] อย่าทำ

ไม่มีข้ออ้างหรือคำแก้ตัวใด ๆ หากคุณโจมตีผู้เขียนวิกิพีเดียไม่ว่าผู้หนึ่งผู้ใดเป็นการส่วนตัวอย่าทำเช่นนั้นเด็ดขาด

## [แก้] ผลที่ตามมา

พึงระลึกไว้ว่าข้อพิพาทใด ๆ ที่เกิดขึ้นในหน้าสนทนานั้นสามารถเข้าถึงได้ไม่ว่าโดยใครก็ตามที่ใช้อินเทอร์เน็ต การประพฤติตนของคุณในวิกิพีเดียจะเป็นภาพสะท้อนกลับมายังทั้งวิกิพีเดียและตัวคุณเอง

แนวปฏิบัติของชาววิกิพีเดียหลายคนเมื่อพบเห็นข้อความโจมตีผู้อื่นไม่ว่าจะโดยใครหรือต่อใครก็ตามคือ ลบข้อความนั้นทิ้งเสีย แม้แนวทางนี้จะไม่ได้เป็นนโยบายก็ตาม แต่บ่อยครั้งพบว่าแนวปฏิบัตินี้เหมาะสมสำหรับกรณีที่การว่าร้ายรุนแรงถึงที่สุด ผู้ใช้ที่โจมตีบุคคลอื่นบ่อยครั้งจะถูกสั่งห้ามมิให้สามารถแก้ไขวิกิพีเดียได้เป็นระยะเวลาหนึ่งหรือตลอดไป นอกจากในเนื้อหาแล้ว ข้อความสรุปการแก้ไขที่กล่าวร้ายผู้อื่นก็นับว่าเข้าข่ายความผิดนี้เช่นกัน

## [แก้] จงมีเหตุมีผล

ผู้ร่วมเขียนวิกิพีเดียซึ่งมีทัศนะต่างกันอาจไม่เห็นพ้องต้องกันในเรื่องเนื้อหาของบทความใดบทความหนึ่ง หากต่างฝ่ายต่างเสนอมุมมองของตนในเรื่องนั้น ๆ อย่างมีเหตุมีผลแล้ว การประกอบสังเคราะห์มุมมองเหล่านั้นเข้าด้วยกันจะนำไปสู่บทความที่สมบูรณ์ขึ้นและมีมุมมองที่เป็นกลางต่อทุกฝ่าย พึงระลึกไว้เสมอว่าเราทุกคนคือส่วนหนึ่งของชุมชนเดียวกันในฐานะชาววิกิพีเดีย

(ยังมีต่อ)

ดึงข้อมูลจาก "http://th.wikipedia.org../../../p/h/i/%E0%B8%9C%E0%B8%B9%E0%B9%89%E0%B9%83%E0%B8%8A%E0%B9%89%7EPhisite_%E0%B8%AD%E0%B8%A2%E0%B9%88%E0%B8%B2%E0%B9%82%E0%B8%88%E0%B8%A1%E0%B8%95%E0%B8%B5%E0%B8%9C%E0%B8%B9%E0%B9%89%E0%B8%AD%E0%B8%B7%E0%B9%88%E0%B8%99%E0%B9%80%E0%B8%9B%E0%B9%87%E0%B8%99%E0%B8%81%E0%B8%B2%E0%B8%A3%E0%B8%AA%E0%B9%88%E0%B8%A7%E0%B8%99%E0%B8%95%E0%B8%B1%E0%B8%A7_2a71.html".

##### Views

- หน้าผู้ใช้
- อภิปราย
- รุ่นปัจจุบัน

##### ค้นหา